TÖRVÉNYEINK TÖRTÉNETE AZ AUSZTRIAI HÁZ ALATT. 405 
határnapjaikban egybeülni és legalább hat hétig tartani fognak, kihirdet- 
tetni kegyeskedjék. Végre határoztatik: hogy rövid ünnepnyolcadi tör- 
vényszékeket a nádor ő felségének tudtával helytartói hatalmánál fogvást 
hirdethessen. 
A 26-ik ágazat, mely a keresztség-ismétlőket, mivel ideiglen őket 
el kellett túrni, másféle keresztyénnek magok közé fölvételétől vagy isméti 
megkeresztelésétől, mindenik fölvett vagy ismét megkeresztelt egyénért 
fizetendő, s felében a földesúrra és felében a határszéleknek javára szálló, 
500 tallér büntetése alatt eltiltja. 
A 27-ik ágazat, melyben a fényes portához küldendő követségek- 
ról az 1630 : 36-ik cikk megújíttatik, s anekiek meghódolt faluk és a béke 
föntartása iránt az alkudozások velök minél előbb megkezdetni ren- 
deltetnek. 
A 30-ik ágazat, melyben rendeltetik: hogy az udvari kamara által 
előbb bevenni szokott harmincadok a pozsonyi kamarához lévén alkalmaz- 
va, teljes kormányzásukkal együtt e mellett maradjanak ; az oly újont föl- 
állított harmincadok pedig, melyek a királynak és hazának semmi hasz- 
nára sincsenek, a száraz vámoknak eltörlésére kiküldött biztosok által mi- 
nél hamarább törültessenek el, és a meghagyandóknak kezelésére benszü- 
lött birtokos nemesek alkalmaztassanak. Továbbá hogy az óvári harmin- 
cados hivatalának helyén lakni köteleztessék. 
A 33. és 40-ik ágazat, melyek közőól amabban a horvátországi és 
slavóniai hazafiaknak jószágaiban lakozó oláhok több törvénycikkek és az 
1628-ik évi sz. Lukács nyolcadában Pozsonyban hozott törvényszéki itélet - 
által is meghatározott teljes hatósággali visszaadásának foganasítására, és 
azon országok rendei egyéb viszálkodásainak kiegyenlitésére egy Varas- 
don egybeülendő választmány rendeltetik, s annak az ország részéről ki- 
nevezett tagjai elősoroltatnak, és a király megkéretik, hogy maga részéről 
szinte részrehajlatlan bíztosokat nevezzen; emebben pedig azon oláhoknak 
mások joga sérelmével adott minden kiváltság-levelei megsemmisíttetnek. 
A 34—38-ik ágazat, melyekben ugyanazon választmányra követ- 
kezők is bizatnak: 1) Hogy a német katonáknak Varasd városából és vá- 
rábóli kivitelét az 1608 k. e. 12. és 1609 : 27-ik cikk szerint eszközölje, és 
a bánnak azok elleni panaszát intézze el.—2) Hogy a kaproncai jószágok 
iránt az 1542: 43. és 1618 : 33-ik cikkeknek rendeleteit foganatba tegye. — 
3) Hogy a slavóniai határszéli kapitányok és főnökök által elfoglalt jószá- 
